Virallinen lehti nro C 068 , 20/03/1995 s. 0028



A4-0021/95 Päätös oikeudellisista perustoista ja enimmäismääristä Euroopan parlamentti, joka - ottaa huomioon komission tiedonannon oikeudellisista perustoista ja enimmäismääristä budjettivallan käyttäjille (SEC(94)1106 - C4-0139/94), - ottaa huomioon sovittelukomitean käymät sen tarkkailijoiden yhdessä neuvoston ja komission edustajien kanssa valmistelemat keskustelut Socrates ja «Nuoriso Euroopan puolesta» (Youth for Europe) -ohjelmista 25. tammikuuta 1995, - ottaa huomioon Euroopan parlamentin, neuvoston ja komission 4. maaliskuuta 1975 ((EYVL C 89, 22.4.1975, s. 1)) antaman yhteisen julistuksen sovittelumenettelystä - ottaa huomioon Euroopan parlamentin, neuvoston ja komission 30. kesäkuuta 1982 antaman yhteisen julistuksen ((EYVL C 194, 28.7.1982, s. 1)) talousarviomenettelyn kehittämisestä - ottaa huomioon 29. lokakuuta 1993 tehdyn toimielinten välisen sopimuksen talousarviomenettelyn kehittämisestä ja menettelyn tiukasta noudattamisesta ((EYVL C 331, 7.12.1993, s. 1)), - ottaa huomioon työjärjestyksen 139 artiklan, - ottaa huomioon budjettivaliokunnan mietinnön ja sosiaali- ja työllisyysasiain valiokunnan lausunnon (A4-0021/95), 1. Hyväksyy tämän päätöksen liitteenä olevan yhteisen julistuksen; 2. Pyytää asianomaista valiokuntaa, työjärjestyksen 163 artiklan mukaisesti, esittämään hyvissä ajoin tarkistukset työjärjestykseen, ja erityisesti sen 53 ja 54 artiklaan, tällä julistuksella luodun, taloudellisia seuraamuksia sisältäviä ehdotuksia koskevan uuden tilanteen mukaisesti; 3. Pyytää pääsihteeriään yhteisymmärräyksessä neuvoston pääsihteerin kanssa saattamaan tulokset julkaistaviksi virallisessa lehdessä; 4. Pyytää puhemiestään välittämään tämän päätöksen neuvostolle ja komissiolle. LIITEEUROOPAN PARLAMENTIN, NEUVOSTON JA KOMISSION JULISTUS varainhoitoa koskevien säännösten sisällyttämisestä säädöksiinEUROOPAN PARLAMENTTI, NEUVOSTO JA KOMISSIO, jotka ottavat huomioon, että 30 päivänä kesäkuuta 1982 annetun yhteisen julistuksen (( EYVL N:o C 194, 28.7.1982, s. 1)), mukaan, että «jotta talousarviomenettelylle annettaisiin sen täysi merkitys, on vältettävä enimmäismäärien vahvistamista asetuksella sekä sellaisten määrien ottamista talousarvioon, joiden toteuttaminen ei käytännössä ole mahdollista», ja ottavat huomioon, että 29 päivänä lokakuuta 1993 tehdyn toimielinten välisen sopimuksen (( EYVL N:o C 331, 7.12.1993, s. 1)) liitteenä olevan julistuksen mukaan talousarviomenettelyä koskevia määräyksiä on tarkasteltava uudelleen «vuodeksi 1996 suunnitellussa hallitustenvälisessä konferenssissa, jotta voitaisiin toteuttaa toimielinten välinen yhteistyö kumppanuuden muodossa», ANTAVAT TÄMÄN JULISTUKSEN: 1. Yhteispäätösmenettelyllä hyväksyttäviä monivuotisia ohjelmia koskevat säädökset Näihin säädöksiin sisältyy säännös, jolla lainsäätäjä vahvistaa kyseisen ohjelman rahoituspuitteet ohjelman koko voimassaoloajaksi. Budjettivallan käyttäjä pitää tätä määrää ensisijaisena ohjeenaan vuosittaisessa talousarviomenettelyssä. Budjettivallan käyttäjä ja komissio alustavaa talousarvioesitystään laatiessaan sitoutuvat olemaan poikkeamatta tästä määrästä, jollei ilmene uusia objektiivisia ja pysyviä seikkoja, joille on selkeät ja täsmälliset perusteet. 2. Monivuotisia ohjelmia koskevat säädökset, joita ei hyväksytä yhteispäätösmenettelyllä Näissä säädöksissä ei ole «tarpeelliseksi arvioitua määrää». Jos neuvosto aikoo antaa rahoitusohjeen, tällä on lainsäätäjän tahtoa ilmaiseva luonne eikä se vaikuta perustamissopimuksessa määriteltyyn budjettivallan käyttäjän toimivaltaan. Tämä säännös mainitaan kaikissa säädöksissä, joihin sisältyy tällainen rahoitusohje. Jos kyseisestä määrästä on sovittu 4 päivänä maaliskuuta 1975 annetun yhteisen julistuksen ((EYVL N:o C 89, 22.4.1975, s. 1)) neuvottelumenettelyssä, sitä pidetään tämän julistuksen 1 kohdan mukaisena ohjeellisena määränä. 3. Varainhoitoasetuksen 3 artiklan mukaisessa rahoitusta koskevassa selvityksessä esitetään ehdotetun ohjelman tavoitteiden mukainen rahoitus ja aikataulu koko ohjelman ajaksi. Tarvittaessa rahoitusta koskevaa selvitystä tarkistetaan alustavaa talousarvioesitystä laadittaessa ottaen huomioon, missä vaiheessa ohjelman toteutus on. Tämä tarkistettu selvitys toimitetaan budjettivallan käyttäjälle alustavan talousarvioesityksen kanssa.